Čoele Čoelis

Čoele Čoelis () – miestas Argentinoje, Rio Negro provincijos šiaurėje, Negro upės kairiajame krante (Valle Medio slėnyje), priešais Isla Grande de Choele Choel salą. 9 tūkst. gyventojų.

Miestas įkurtas 1879 m. ir pavadintas Argentinos prezidento Nicolás Avellaneda garbei. Po upės potvynio perkeltas į kitą vietą (Pampa de los Molinos), o 1882 m. įkurtas dabartinėje vietoje. Čoele Čoelis buvo svarbus centras vykdant „Dykumos užkariavimą“. 1890 m. mieste įsikūrė saleziečių ordinas. XX a. į miestą atvyko daug imigrantų iš Europos (Rusijos) ir Azijos (Laoso).

Iš Čoele Čoelio keliai veda į Neukeną, Viedmą, Bahija Blanką. Praeina Bahija Blankos – Sapalos geležinkelis. Yra nedidelis oro uostas.

Rio Negro provincijos miestai